Падчас працы Васіля Сцяпанавіча на пасадзе міністра аховы здароўя ў абласных гарадах адкрыліся дыягнастычныя цэнтры. Пад яго кіраўніцтвам былі створаны інстытут радыяцыйнай медыцыны на базе санаторыя ў Аксакаўшчыне з філіяламі ў Магілёве і Віцебску, медыка-генетычны цэнтр у Гомелі, навуковая лабараторыя імуналогіі дзіцячага ўзросту на базе ЦНІЛ МДМІ, Цэнтр трансплантацыі касцявога мозгу на базе 9-й ГКБ Мінска. Васіль Сцяпанавіч таксама заклаў падмурак РНПЦ дзіцячай анкалогіі, гематалогіі і імуналогіі. Пры ім медперсанал пачаў праходзіць стажыроўкі ў Германіі, Аўстрыі, Англіі, Італіі.